title: Rozhodnutie Komisie z 11. septembra 2003, ktorým sa ukončuje antidumpingové konanie týkajúce sa dovozu jednorazových plynových vreckových zapaľovačov s pôvodom v Čínskej ľudovej republike, Indonézii, Malajzii a vo Vietname a predbežné preskúmanie antidumpingového cla na dovozy plynových, znovu nenaplniteľných vreckových zapaľovačov s kamienkovým zapaľovacím systémom s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane a na dovoz niektorých znovu naplniteľných vreckových zapaľovačov s kamienkovým zapaľovacím systémom s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane

text:
Dôležité právne oznámenie

|

32003D0645

Úradný vestník L 228 , 12/09/2003 S. 0035 - 0037

		Rozhodnutie Komisiez 11. septembra 2003,ktorým sa ukončuje antidumpingové konanie týkajúce sa dovozu jednorazových plynových vreckových zapaľovačov s pôvodom v Čínskej ľudovej republike, Indonézii, Malajzii a vo Vietname a predbežné preskúmanie antidumpingového cla na dovozy plynových, znovu nenaplniteľných vreckových zapaľovačov s kamienkovým zapaľovacím systémom s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane a na dovoz niektorých znovu naplniteľných vreckových zapaľovačov s kamienkovým zapaľovacím systémom s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane(2003/645/EC)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva [1], naposledy zmenené a doplnené nariadením (ES) č. 1972/2002 [2], a najmä na jeho článok 9 a článok 11 ods. 3,po porade s poradným výborom,keďže:A. POSTUP(1) V roku 1991 zaviedla Rada svojím nariadením (EHS) č. 3433/91 [3] definitívne antidumpingové clo na dovoz plynových, znovu nenaplniteľných vreckových zapaľovačov s kamienkovým zapaľovacím systémom s pôvodom, inter alia, v Čínskej ľudovej republike.(2) Nariadením (ES) č. 192/1999 [4] Rada, popri preskúmaní v súlade s článkom 13 nariadenia Rady (ES) č. 384/96 (základné nariadenie), rozšírila uvedené antidumpingové opatrenie na: a) dovozy plynových, znovu nenaplniteľných vreckových zapaľovačov odosielaných z Taiwanu alebo s pôvodom na Taiwane; b) dovozy niektorých znovu naplniteľných zapaľovačov s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane.(3) V roku 2001 sa nariadením Rady (ES) č. 1824/2001 [5] uplatnilo definitívne clo na plynové, znovu nenaplniteľné vreckové zapaľovače s kamienkovým zapaľovacím systémom patriace pod číselný znak KN 96131000 (číselný znak TARIC 96131000*19) s pôvodom v Čínskej ľudovej republike a ponechalo v platnosti antidumpingové clá rozšírené nariadením (ES) č. 192/1999 aj na dovoz niektorých znovu naplniteľných vreckových zapaľovačov s kamienkovým zapaľovacím systémom s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane, ktoré patria pod číselný znak KN ex96132090 (číselné znaky TARIC 96132090*21 a 96132090*29) a na dovozy znovu nenaplniteľných zapaľovačov odosielaných z Taiwanu alebo s pôvodom na Taiwane, ktoré patria pod číselný znak KN 96131000 (číselný znak TARIC 96131000*19), alebo s pôvodom na Taiwane, ktoré patria pod číselný znak KN 96131000 (číselný znak TARIC 96131000*19). Tieto clá boli uložené po kontrole pred uplynutím účinnosti definitívnych antidumpingových opatrení, ktoré boli uplatnené nariadením (EHS) č. 3433/91 a v súlade s článkom 11 ods. 2 základného nariadenia a rozšírené nariadením (ES) č. 192/1999.(4) Dňa 14. mája 2002 dostala Komisia sťažnosť, ktorá sa týka údajného škodlivého dumpingu dovozmi vreckových plynových zapaľovačov na jednorazové použitie, s kamienkovým alebo piezoelektrickým zapaľovacím systémom, s ventilom na opätovné naplnenie alebo bez neho, s pôvodom v Čínskej ľudovej republike, Indonézii, Malajzii a vo Vietname (jednorazové zapaľovače).(5) Sťažnosť podľa článku 4 ods. 1 a článku 5 ods. 4 základného nariadenia podala Európska federácia výrobcov zapaľovačov (EFLM) konajúca v mene výrobcov spoločenstva a zastupujúca 90 % celkovej výroby jednorazových zapaľovačov spoločenstva.(6) Sťažnosť obsahovala evidentný dôkaz existencie dumpingu spôsobujúceho vážnu ujmu, ktorý bol považovaný za dostatočný dôvod na začatie antidumpingového konania v súlade s článkom 5 základného nariadenia.(7) Vzhľadom na platné definitívne antidumpingové opatrenia proti znovu nenaplniteľným zapaľovačom s kamienkovým zapaľovacím systémom a niektorým znovu naplniteľným zapaľovačom s pôvodom v Čínskej ľudovej republike alebo odosielaným z Taiwanu, alebo s pôvodom na Taiwane dospela Komisia k názoru, že ak by sa na základe zistení preskúmania, začatého v súlade s článkom 5 základného nariadenia, museli určiť ochranné opatrenia pri dovoze jednorazových zapaľovačov s pôvodom v Čínskej ľudovej republike, zachovanie ochranných opatrení, uplatnených nariadením (ES) č. 1824/2001, by prestalo byť primerané a nariadenie (ES) č. 1824/2001 by sa muselo podľa toho zmeniť a doplniť alebo zrušiť. Skutočne, ak by sa preskúmanie formálne uzavrelo, jedným z jeho dôsledkov by bolo uplatnenie ochranných opatrení proti všetkým jednorazovým plynovým vreckovým zapaľovačom, t. j. znovu naplniteľným i nenaplniteľným, s piezoelektrickým alebo kamienkovým zapaľovacím systémom, ktoré majú pôvod v krajinách podliehajúcich tomuto preskúmaniu. Na druhej strane sú už v platnosti opatrenia proti znovu naplniteľným i znovu nenaplniteľnými zapaľovačom s kamienkovým zapaľovacím systémom s pôvodom v Čínskej ľudovej republike, ktoré by mohli prísť do konfliktu s novými opatreniami. Tomuto konfliktu možno zabrániť zmenou a doplnením alebo zrušením jestvujúcich opatrení. Preto sa prihliadlo na možné preskúmanie nariadenia (ES) č. 1824/2001 podľa článku 11 ods. 3 základného nariadenia (predbežné preskúmanie), ktoré by umožnilo jeho potrebnú zmenu a doplnenie alebo zrušenie na základe preskúmania podľa článku 5 základného nariadenia, ktoré sa týka všetkých jednorazových zapaľovačov s pôvodom v Čínskej ľudovej republike, Indonézii, Malajzii a vo Vietname.(8) Podľa toho Komisia, po porade s poradným výborom, začala súčasne s oznámením uverejneným v Úradnom vestníku Európskych spoločenstiev [6] antidumpingové konanie, ktoré sa týka dovozov jednorazových plynových vreckových zapaľovačov s pôvodom v Čínskej ľudovej republike, Indonézii, Malajzii a vo Vietname, aj predbežné preskúmanie v súvislosti s nariadením (ES) č. 1824/2001. Vzhľadom na uvedené malo začatie tohto predbežného preskúmania čisto doplnkový charakter.(9) Komisia oficiálne upovedomila vyvážajúcich výrobcov a dovozcov, o ktorých vedela, že budú dotknutí, zástupcov vyvážajúcej krajiny, zástupcov používateľov a výrobcov spoločenstva, ktorí podali sťažnosť. Zainteresované strany dostali možnosť písomne sa vyjadriť a požiadať o vypočutie v lehote stanovenej v oznámení o začatí konania.B. STIAHNUTIE SŤAŽNOSTI A UKONČENIE KONANIA(10) Listom Komisii zo 14. júla 2003 EFLM formálne stiahla svoju sťažnosť.(11) V súlade s článkom 9 ods. 1 základného nariadenia možno konanie ukončiť, keď bola sťažnosť stiahnutá, pokiaľ také ukončenie nie je v rozpore so záujmom spoločenstva.(12) Komisia dospela k názoru, že by sa toto konanie malo ukončiť, pretože preskúmanie nepreukázalo, že takéto ukončenie by bolo v rozpore so záujmom spoločenstva. Zainteresované strany boli podľa toho informované a dostali možnosť vyjadriť sa.(13) Jeden vyvážajúci výrobca z Číny navrhol, aby Komisia pokračovala v preskúmaní napriek stiahnutiu sťažnosti a aby uverejnila príslušné zistenia, najmä ohľadne dumpingu. V tejto súvislosti dotknutý vyvážajúci výrobca tvrdil, že má záujem na pokračovaní preskúmania vzhľadom na jeho spoluprácu počas konania a snahu preukázať, že v prípade jeho vývozov nejde o dumping.(14) Ten istý vyvážajúci výrobca ďalej navrhol, aby sa v budúcnosti nezačínalo antidumpingové konanie. Tvrdil, že stiahnutie sťažnosti preukázalo, že návrh vedúci k tomuto preskúmaniu bol neopodstatnený. Na základe toho dospel tento vyvážajúci výrobca k záveru, že v prípadoch, kedy nedochádza k dumpingu, by sa to malo primerane uverejniť. Tým by sa zabránilo priemyslu spoločenstva podať v blízkej budúcnosti novú sťažnosť.(15) Tieto návrhy museli byť zamietnuté. V súlade s článkom 5 ods. 1 základného nariadenia sa antidumpingové preskúmanie začne v každom prípade, len keď Komisia dostala sťažnosť, ktorá obsahuje dostatočný evidentný dôkaz o existencii škodlivého dumpingu. V tomto prípade sa zistilo, že sťažnosť, ktorú podal priemysel spoločenstva, bola dostatočne podložená evidentným dôkazom, a preto bolo začatie tohto konania plne odôvodnené. V súlade s článkom 9 ods. 1 základného nariadenia možno konanie ukončiť v prípade, keď bola sťažnosť stiahnutá, pokiaľ také ukončenie nie je v rozpore so záujmom spoločenstva. Ako je uvedené v úvodnom ustanovení 12, chýbal však dôkaz alebo informácie, že ukončenie konania by bolo v rozpore so záujmom spoločenstva. Pri skúmaní záujmu spoločenstva a v súlade s článkom 21 základného nariadenia nemožno prihliadať na záujmy vyvážajúcich výrobcov. V tejto súvislosti treba poznamenať, že neprišlo žiadne vyjadrenie zo strán ako sú používatelia, dovozcovia alebo spotrebitelia uvedení v článku 21 základného nariadenia, že také ukončenie by bolo v rozpore so záujmom spoločenstva. Preto Komisia dospela k záveru, že niet dôvodov pokračovať v preskúmaní a podľa toho by sa malo konanie ukončiť bez formálneho určenia existencie alebo neexistencie dumpingu a škodlivosti alebo akéhokoľvek iného aspektu preskúmania.(16) Ten istý vyvážajúci výrobca presadzoval v prípade ukončenia konania zrušenie platných definitívnych antidumpingových opatrení proti znovu nenaplniteľným zapaľovačom s kamienkovým zapaľovacím systémom a niektorým znovu naplniteľným zapaľovačom s pôvodom v Čínskej ľudovej republike alebo odosielaným z Taiwanu, alebo s pôvodom na Taiwane. V tejto súvislosti dotknutý vyvážajúci výrobca dôvodil, že prebiehajúce preskúmanie sa týka toho istého podobného výrobku, a preto je pokračovanie v uplatňovaní definitívnych opatrení proti znovu nenaplniteľným zapaľovačom s kamienkovým zapaľovacím systémom a niektorým znovu naplniteľným zapaľovačom s pôvodom v Čínskej ľudovej republike alebo odosielaným z Taiwanu, alebo s pôvodom na Taiwane v rozpore s článkom 1 ods. 4 a článkom 9 ods. 5 základného nariadenia.(17) Treba poznamenať, že sa nedospelo k žiadnym formálnym záverom o žiadnom z aspektov skúmaných v priebehu konania ani ohľadne skúmania dotknutého výrobku, ani podobného výrobku. Dôkaz, ktorý bol predložený v rámci sťažnosti, na základe ktorého sa začalo toto konanie, vrátane informácií týkajúcich sa dotknutého výrobku a podobného výrobku, bol evidentný dôkaz, ktorý bol považovaný za dostatočný pre samotné začatie, ale nemôže stačiť na žiadne definitívne rozhodnutie ani ho naznačovať.(18) Navyše, ako je uvedené v bodoch 7 a 8 úvodných ustanovení, predbežné preskúmanie bolo len dodatkovým k preskúmaniu začatému podľa článku 5 základného nariadenia a malo umožniť prípadnú zmenu alebo zrušenie platného antidumpingového cla pri dovozoch znovu nenaplniteľných zapaľovačov s kamienkovým zapaľovacím systémom a niektorých znovu naplniteľných zapaľovačov s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane na základe zistení preskúmania začatého podľa článku 5 základného nariadenia. Ako sa uvádza v úvodných ustanoveniach 15 a 17, súčasné preskúmanie neviedlo k žiadnym formálnym záverom, ktoré by odôvodňovali zmenu a doplnenie alebo zrušenie nariadenia (ES) č. 1824/2001, na základe ktorého sa zistilo, že dumpingové dovozy kamienkových zapaľovačov z Čínskej ľudovej republiky spôsobili ujmu priemyslu spoločenstva. V súlade s článkom 9 ods. 4 základného nariadenia sa antidumpingové clo uloží, keď sa s konečnou platnosťou zistil dumping a ním spôsobená ujma a keď si záujem spoločenstva vyžaduje zásah. V súlade s článkom 11 ods. 3 základného nariadenia možno definitívne antidumpingové opatrenia zmeniť alebo zrušiť, len keď sa významne zmenili okolnosti týkajúce sa dumpingu a ujmy, a to sa v tomto konaní nepotvrdilo. V dôsledku toho by sa malo predbežné preskúmanie ukončiť bez zmeny a zrušenia opatrení platných pre dovozy znovu nenaplniteľných kamienkových zapaľovačov a niektorých znovu naplniteľných zapaľovačov s pôvodom v Čínskej ľudovej republike alebo odosielaných z Taiwanu, alebo pôvodných na Taiwane.(19) Vzhľadom na uvedené Komisia dospela k záveru, že antidumpingové konanie, ktoré sa týka dovozov jednorazových zapaľovačov s pôvodom v Čínskej ľudovej republike, Indonézii, Malajzii a vo Vietname do spoločenstva, by sa malo ukončiť bez uloženia antidumpingových opatrení.(20) Predbežné preskúmanie by sa malo ukončiť bez zmeny alebo zrušenia opatrení platných pre dovozy znovu nenaplniteľných kamienkových zapaľovačov a niektorých znovu naplniteľných zapaľovačov s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane pre svoj doplnkový charakter opísaný v úvodných ustanoveniach 7 a 8 vzhľadom na preskúmanie podľa článku 5 základného nariadenia,ROHODLA TAKTO:Jediný článok1. Antidumpingové konanie začaté podľa článku 5 nariadenia Rady (ES) č. 384/96, ktoré sa týka dovozov jednorazových plynových vreckových zapaľovačov s pôvodom v Čínskej ľudovej republike, Indonézii, Malajzii a vo Vietname sa týmto ukončuje.2. Predbežné preskúmanie antidumpingového cla na dovozy plynových, znovu nenaplniteľných vreckových zapaľovačov s kamienkovým zapaľovacím systémom pôvodom v Čínskej ľudovej republike alebo odosielaných z Taiwanu, alebo s pôvodom na Taiwane a na dovozy niektorých znovu naplniteľných vreckových zapaľovačov s kamienkovým zapaľovacím systémom s pôvodom v Čínskej ľudovej republike alebo odosielaných z Taiwanu, alebo s pôvodom na Taiwane, začaté podľa článku 11 ods. 3 nariadenia (ES) č. 284/96, sa týmto ukončuje bez zmeny platného antidumpingového cla.3. Definitívne antidumpingové clá uložené nariadením (ES) č. 1824/2001 ostávajú v platnosti.V Bruseli 11. septembra 2003Za KomisiuPascal Lamyčlen Komisie[1] Ú. v. ES L 56, 6.3.1996, s. 1.[2] Ú. v. ES L 305, 7.11.2002, s. 1.[3] Ú. v. ES L 326, 28.11.1991, s. 1.[4] Ú. v. ES L 22, 29.1.1999, s. 1.[5] Ú. v. ES L 248, 18.9.2001, s. 1.[6] Ú. v. ES L 153, 27.6.2002, s. 3.--------------------------------------------------


title: 2009/943/ES: Rozhodnutie Rady z  30. novembra 2009 , ktorým sa mení a dopĺňa rozhodnutie 2006/326/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach

text:
               16.12.2009

               SK

               Úradný vestník Európskej únie

               L 331/26

      ROZHODNUTIE RADY

   z 30. novembra 2009,
   ktorým sa mení a dopĺňa rozhodnutie 2006/326/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach
   (2009/943/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Uplatňovanie ustanovení nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) (2) sa rozšírilo na Dánsko na základe článku 3 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach (3) (ďalej len „dohoda“) uzavretej rozhodnutím Rady 2006/326/ES (4).

               (2)

               V článku 5 ods. 2 dohody sa ustanovuje, že Dánsko sa zdrží uzavretia medzinárodných dohôd, ktoré môžu ovplyvňovať alebo zmeniť pôsobnosť nariadenia (ES) č. 1393/2007, pokiaľ na to Spoločenstvo neudelilo súhlas a neboli podniknuté dostatočné opatrenia týkajúce sa vzťahu medzi touto dohodou a príslušnou medzinárodnou dohodou.

               (3)

               Dohoda ani rozhodnutie 2006/326/ES neurčujú, akým spôsobom má Spoločenstvo vyjadriť súhlas s uzavretím príslušnej medzinárodnej dohody Dánskom.

               (4)

               Z tohto dôvodu je nevyhnutné zaviesť postup pre vykonávanie článku 5 ods. 2 dohody. Takýto postup by mal zabezpečiť, aby rozhodnutia, ktorými Spoločenstvo vyjadruje súhlas s dohodou, bolo možné prijímať urýchlene.

               (5)

               Keď Dánsko informuje Komisiu o svojom zámere pristúpiť k medzinárodnej dohode, Komisia posúdi súlad tejto dohody s nariadením (ES) č. 1393/2007 vrátane právnych predpisov Spoločenstva, ktoré majú vplyv na toto nariadenie, a prijme všetky potrebné opatrenia. Keďže cieľom je dosiahnuť jednotné uplatňovanie ustanovení nariadenia (ES) č. 1393/2007 vo všetkých členských štátoch a v Dánsku, Komisia by mala zabezpečiť, že Dánsko neuzavrie konkrétnu medzinárodnú dohodu, ak by to mohlo mať vplyv na podmienky, za ktorých by samotné Spoločenstvo pristúpilo k predmetnej dohode alebo prípadne poverilo členské štáty k nej pristúpiť v záujme Spoločenstva. Ak je Spoločenstvo už zmluvnou stranou predmetnej dohody alebo ak Spoločenstvo poverilo členské štáty stať sa jej zmluvnou stranou v záujme Spoločenstva, Komisia by mala v užšej miere posúdiť, či Dánsko navrhuje pristúpenie k medzinárodnej dohode za rovnakých podmienok ako Spoločenstvo alebo prípadne členské štáty poverené Spoločenstvom.

               (6)

               Rozhodnutie Rady 2006/326/ES by sa malo zodpovedajúcim spôsobom zmeniť a doplniť, aby sa takýto postup ustanovil.

               (7)

               V súlade s článkom 3 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, sa Spojené kráľovstvo a Írsko zúčastňujú na prijímaní a uplatňovaní tohto rozhodnutia.

               (8)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na prijímaní tohto rozhodnutia, nie je ním viazané a ani nepodlieha jeho uplatňovaniu,

         ROZHODLA TAKTO:
   Jediný článok
   Do rozhodnutia 2006/326/ES sa vkladajú tieto články:

      „Článok 1a
      1.   Na účely uplatňovania článku 5 ods. 2 dohody Komisia pred prijatím rozhodnutia o vyjadrení súhlasu Spoločenstva posúdi, či medzinárodná dohoda, ktorú Dánsko plánuje uzavrieť, nebude mať za následok neúčinnosť dohody a neohrozí riadne fungovanie systému vytvoreného na základe pravidiel tejto dohody.
      2.   Komisia prijme odôvodnené rozhodnutie v lehote 90 dní odo dňa, keď jej Dánsko oznámi svoj úmysel uzavrieť príslušnú medzinárodnú dohodu.
      Ak príslušná medzinárodná dohoda spĺňa podmienky uvedené v odseku 1, Komisia prijme rozhodnutie, v ktorom vyjadrí súhlas Spoločenstva v zmysle článku 5 ods. 2 dohody.
      Článok 1b
      Komisia členským štátom oznámi medzinárodné dohody, ktoré je Dánsko oprávnené uzavrieť v súlade s článkom 1a. “

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 24. novembra 2009 (zatiaľ neuverejnené v úradnom vestníku).

      (2)  Ú. v. EÚ L 324, 10.12.2007, s. 79.

      (3)  Ú. v. EÚ L 300, 17.11.2005, s. 55.

      (4)  Ú. v. EÚ L 120, 5.5.2006, s. 23.


title: 2007/857/ES: Rozhodnutie Rady z  8. novembra 2007 , ktorým sa mení a dopĺňa príloha I k Aktu o pristúpení z roku 2005

text:
               29.12.2007

               SK

               Úradný vestník Európskej únie

               L 347/3

      ROZHODNUTIE RADY

   z 8. novembra 2007,
   ktorým sa mení a dopĺňa príloha I k Aktu o pristúpení z roku 2005
   (2007/857/ES)
   RADA EURÓPSKEJ ÚNIE,
   so zreteľom na Akt o pristúpení z roku 2005, a najmä na jeho článok 3 ods. 6,
   so zreteľom na návrh Komisie,
   keďže:

               (1)

               Článok 3 ods. 3 Aktu o pristúpení z roku 2005 stanovuje, že Bulharská republika a Rumunsko pristupujú k dohovorom a protokolom, ktorých zoznam sa nachádza v jeho prílohe I.

               (2)

               Členské štáty 14. apríla 2005 podpísali Dohovor o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o rozhodnom práve pre zmluvné záväzky, otvorenému na podpis v Ríme 19. júna 1980, a k prvému a druhému protokolu o jeho výklade Súdnym dvorom Európskych spoločenstiev (1).

               (3)

               Bulharská republika a Rumunsko by preto mali pristúpiť k Dohovoru o rozhodnom práve pre zmluvné záväzky otvorenému na podpis v Ríme 19. júna 1980 a k prvému a druhému protokolu o jeho výklade Súdnym dvorom Európskych spoločenstiev v znení dohovoru zo 14. apríla 2005. Uvedený dohovor by sa mal preto doplniť do prílohy I Aktu o pristúpení z roku 2005,

         ROZHODLA TAKTO:
   Článok 1
   V prílohe I k Aktu o pristúpení z roku 2005 sa do bodu 1 vkladá táto zarážka:

               „—

               Dohovor zo 14. apríla 2005 o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o rozhodnom práve pre zmluvné záväzky, otvorenému na podpis v Ríme 19. júna 1980, a k prvému a druhému protokolu o jeho výklade Súdnym dvorom Európskych spoločenstiev (Ú. v. EÚ C 169, 8.7.2005, s. 1).“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 8. novembra 2007

            Za Radu

            predseda

         R. PEREIRA

      (1)  Ú. v. EÚ C 169, 8.7.2005, s. 1.


title: Rozhodnutie Rady z  15. júla 2013 , ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2013

text:
               18.7.2013

               SK

               Úradný vestník Európskej únie

               C 204/13

         ROZHODNUTIE RADY
   z 15. júla 2013,
   ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2013
   2013/C 204/07
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2013 bol s konečnou platnosťou prijatý 12. decembra 2012 (2),

               —

               Komisia 29. apríla 2013 predložila návrh obsahujúci návrh opravného rozpočtu č. 4 k všeobecnému rozpočtu na rozpočtový rok 2013,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 4 na rozpočtový rok 2013 bola prijatá 15. júla 2013.
   Úplné znenie je k dispozícii na nahliadnutie alebo stiahnutie na webovej stránke Rady: http://www.consilium.europa.eu/

      V Bruseli 15. júla 2013

            Za Radu

            predseda

         V. JUKNA

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 66, 8.3.2013, s. 1, s korigendom v Ú. v. EÚ L 134, 18.5.2013, s. 21.


title: Rozhodnutie Rady (SZBP) 2015/2336 zo 14. decembra 2015, ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN)

text:
               15.12.2015

               SK

               Úradný vestník Európskej únie

               L 329/16

         ROZHODNUTIE RADY (SZBP) 2015/2336
   zo 14. decembra 2015,
   ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. mája 2010 prijala rozhodnutie 2010/279/SZBP (1) o policajnej misii Európskej únie v Afganistane (EUPOL AFGHANISTAN).

               (2)

               Rada 17. decembra 2014 prijala rozhodnutie 2014/922/SZBP (2), ktorým sa mení rozhodnutie 2010/279/SZBP, predovšetkým predĺžením misie EUPOL AFGHANISTAN do 31. decembra 2016 a poskytnutím finančnej referenčnej sumy na obdobie do 31. decembra 2015.

               (3)

               Rozhodnutie 2010/279/SZBP by sa malo zmeniť a mala by sa stanoviť finančná referenčná suma na obdobie od 1. januára 2016 do 31. decembra 2016,

         PRIJALA TOTO ROZHODNUTIE:
   Článok 1
   V článku 13 ods. 1 rozhodnutia 2010/279/SZBP sa dopĺňa tento pododsek:

      „Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 1. januára 2016 do 31. decembra 2016 je 43 650 000 EUR.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. decembra 2015

            Za Radu

            predsedníčka

         F. MOGHERINI

      (1)  Rozhodnutie Rady 2010/279/SZBP z 18. mája 2010 o policajnej misii Európskej únie v Afganistane (EUPOL AFGHANISTAN) (Ú. v. EÚ L 123, 19.5.2010, s. 4).

      (2)  Rozhodnutie Rady 2014/922/SZBP zo 17. decembra 2014, ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN) a ktorým sa predlžuje jeho účinnosť (Ú. v. EÚ L 363, 18.12.2014, s. 152).


title: Rozhodnutie Rady (EÚ) 2015/178 z  27. januára 2015 o pozícii, ktorá sa má prijať v mene Európskej únie v rámci Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie rozhodnutí Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia o ich rokovacích poriadkoch

text:
               6.2.2015

               SK

               Úradný vestník Európskej únie

               L 30/20

         ROZHODNUTIE RADY (EÚ) 2015/178
   z 27. januára 2015
   o pozícii, ktorá sa má prijať v mene Európskej únie v rámci Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie rozhodnutí Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia o ich rokovacích poriadkoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 207 ods. 4 prvý pododsek v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V článku 464 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1) (ďalej len „dohoda“) sa stanovuje predbežné vykonávanie dohody v čiastočnom rozsahu.

               (2)

               V článku 3 rozhodnutia Rady 2014/492/EÚ (2) sa uvádzajú ustanovenia dohody, ktoré sa majú predbežne vykonávať, vrátane ustanovení o zriadení a fungovaní Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia.

               (3)

               Podľa článku 191 ods. 5 dohody Podvýbor pre sanitárne a fytosanitárne otázky má na svojom prvom zasadnutí prijať svoj rokovací poriadok.

               (4)

               Podľa článku 200 ods. 3 dohody Podvýbor pre clá má prijať svoj rokovací poriadok.

               (5)

               Podľa článku 306 ods. 3 dohody Podvýbor pre zemepisné označenia má určiť svoj rokovací poriadok.

               (6)

               Preto je vhodné určiť pozíciu Únie, pokiaľ ide o prijatie rokovacieho poriadku uvedených podvýborov,

         PRIJALA TOTO ROZHODNUTIE:
   Článok 1
   1.   Pozícia, ktorá sa má prijať v mene Únie v rámci Podvýboru pre sanitárne a fytosanitárne otázky zriadeného článkom 191 dohody, pokiaľ ide o prijatie rokovacieho poriadku Podvýboru pre sanitárne a fytosanitárne otázky, vychádza z návrhu rozhodnutia uvedeného podvýboru pripojeného k tomuto rozhodnutiu.
   2.   Menšie technické opravy v návrhu rozhodnutia môžu schváliť zástupcovia Únie v Podvýbore pre sanitárne a fytosanitárne otázky bez ďalšieho rozhodnutia Rady.
   Článok 2
   1.   Pozícia, ktorá sa má prijať v mene Únie v rámci Podvýboru pre clá zriadeného článkom 200 dohody, pokiaľ ide o prijatie rokovacieho poriadku Podvýboru pre clá, vychádza z návrhu rozhodnutia uvedeného podvýboru pripojeného k tomuto rozhodnutiu.
   2.   Menšie technické opravy v návrhu rozhodnutia môžu schváliť zástupcovia Únie v Podvýbore pre clá bez ďalšieho rozhodnutia Rady.
   Článok 3
   1.   Pozícia, ktorá sa má prijať v mene Únie v rámci Podvýboru pre zemepisné označenia zriadeného článkom 306 dohody, pokiaľ ide o prijatie rokovacieho poriadku Podvýboru pre zemepisné označenia, vychádza z návrhu rozhodnutia uvedeného podvýboru pripojeného k tomuto rozhodnutiu.
   2.   Menšie technické opravy v návrhu rozhodnutí môžu schváliť zástupcovia Únie v Podvýbore pre zemepisné označenia bez ďalšieho rozhodnutia Rady.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 27. januára 2015

            Za Radu

            predseda

         J. REIRS

      (1)  Ú. v. EÚ L 260, 30.8.2014, s. 4.

      (2)  Rozhodnutie Rady 2014/492/EÚ zo 16. júna 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (Ú. v. EÚ L 260, 30.8.2014, s. 1).

      NÁVRH
      ROZHODNUTIE PODVÝBORU PRE SANITÁRNE A FYTOSANITÁRNE OTÁZKY EÚ A MOLDAVSKEJ REPUBLIKY č. 1/2015
      z … 2015,
      ktorým sa prijíma jeho rokovací poriadok
      PODVÝBOR PRE SANITÁRNE A FYTOSANITÁRNE OTÁZKY EÚ A MOLDAVSKEJ REPUBLIKY,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1), (ďalej len „dohoda“), a najmä na jej článok 191,
      keďže:

                  (1)

                  V súlade s článkom 464 dohody sa od 1. septembra 2014 predbežne vykonávajú časti dohody.

                  (2)

                  Podľa článku 191 ods. 2 dohody Podvýbor pre sanitárne a fytosanitárne otázky preskúma akékoľvek záležitosti, ktoré sa týkajú vykonávania kapitoly 4 (Sanitárne a fytosanitárne opatrenia) hlavy V (Obchod a záležitosti súvisiace s obchodom) dohody.

                  (3)

                  Podľa článku 191 ods. 5 dohody Podvýbor pre sanitárne a fytosanitárne otázky má prijať svoj rokovací poriadok,

            PRIJAL TOTO ROZHODNUTIE:
      Článok 1
      Týmto sa prijíma rokovací poriadok Podvýboru pre sanitárne a fytosanitárne otázky stanovený v prílohe.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Podvýbor pre sanitárne a fytosanitárne otázky

               predseda

         (1)  Ú. v. EÚ L 260, 30.8.2014, s. 4.

         PRÍLOHA

            Rokovací poriadok Podvýboru pre sanitárne a fytosanitárne otázky EÚ a Moldavskej republiky

         Článok 1
         Všeobecné ustanovenia
         1.   Podvýbor pre sanitárne a fytosanitárne otázky zriadený v súlade s článkom 191 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) pomáha na zasadnutiach Výboru pre pridruženie v zložení pre otázky obchodu, ako sa stanovuje v článku 438 ods. 4 dohody (ďalej len „Výbor pre pridruženie v zložení pre otázky obchodu“), pri plnení jeho povinností.
         2.   Podvýbor pre sanitárne a fytosanitárne otázky vykonáva úlohy stanovené v článku 191 ods. 2 dohody týkajúce sa cieľov kapitoly 4 hlavy V stanovených v článku 176 dohody.
         3.   Podvýbor pre sanitárne a fytosanitárne otázky sa skladá zo zástupcov Európskej komisie a Moldavskej republiky zodpovedných za sanitárne a fytosanitárne otázky.
         4.   Zástupca Európskej komisie alebo Moldavskej republiky zodpovedný za sanitárne a fytosanitárne otázky vykonáva funkciu predsedu Podvýboru pre sanitárne a fytosanitárne otázky v súlade s článkom 2.
         5.   Zmluvné strany v tomto rokovacom poriadku sú vymedzené podľa ustanovenia v článku 461 dohody.
         Článok 2
         Predsedníctvo
         Zmluvné strany budú striedavo predsedať Podvýboru pre sanitárne a fytosanitárne otázky počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.
         Článok 3
         Zasadnutia
         1.   Pokiaľ sa zmluvné strany nedohodnú inak, Podvýbor pre sanitárne a fytosanitárne otázky sa zíde do troch mesiacov po nadobudnutí platnosti tejto dohody a na požiadanie niektorej zo zmluvných strán, najmenej však raz ročne.
         2.   Každé zasadnutie Podvýboru pre sanitárne a fytosanitárne otázky zvoláva jeho predseda na mieste a v deň, na ktorých sa zmluvné strany dohodli. Predseda Podvýboru pre sanitárne a fytosanitárne otázky vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak.
         3.   Pokiaľ je to možné, pravidelné zasadnutie Podvýboru pre sanitárne a fytosanitárne otázky sa zvolá v dostatočnom predstihu pred pravidelným zasadnutím Výboru pre pridruženie v zložení pre otázky obchodu.
         4.   Zasadnutia Podvýboru pre sanitárne a fytosanitárne otázky sa môžu uskutočniť s použitím všetkých dohodnutých technických prostriedkov, ako napríklad videokonferencie alebo audiokonferencie.
         5.   Medzi zasadnutiami môže Podvýbor pre sanitárne a fytosanitárne otázky riešiť akékoľvek záležitosti prostredníctvom korešpondencie.
         Článok 4
         Delegácie
         Pred každým zasadnutím sú zmluvné strany informované prostredníctvom sekretariátu Podvýboru pre sanitárne a fytosanitárne otázky o plánovanom zložení delegácií každej zmluvnej strany, ktoré sa zúčastňujú na zasadnutí.
         Článok 5
         Sekretariát
         1.   Úradník Európskej komisie a úradník Moldavskej republiky vykonávajú spoločne funkciu tajomníkov Podvýboru pre sanitárne a fytosanitárne otázky a spoločne vykonávajú kancelárske úlohy v duchu vzájomnej dôvery a spolupráce.
         2.   Sekretariát Výboru pre pridruženie v zložení pre otázky obchodu je informovaný o všetkých rozhodnutiach, stanoviskách, odporúčaniach, správach a iných dohodnutých opatreniach Podvýboru pre sanitárne a fytosanitárne otázky.
         Článok 6
         Korešpondencia
         1.   Korešpondencia adresovaná Podvýboru pre sanitárne a fytosanitárne otázky sa posiela tajomníkovi ktorejkoľvek zmluvných strán, ktorý následne informuje druhého tajomníka.
         2.   Sekretariát Podvýboru pre sanitárne a fytosanitárne otázky zabezpečí, aby sa korešpondencia adresovaná Podvýboru pre sanitárne a fytosanitárne otázky postúpila predsedovi Podvýboru pre sanitárne a fytosanitárne otázky a aby sa v prípade potreby rozposlala ako dokumenty uvedené v článku 7.
         3.   Korešpondenciu predsedu posiela sekretariát adresátom zmluvných strán v mene predsedu. Táto korešpondencia sa v prípade potreby rozpošle ako sa stanovuje v článku 7.
         Článok 7
         Dokumenty
         1.   Dokumenty rozposielajú tajomníci Podvýboru pre sanitárne a fytosanitárne otázky.
         2.   Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej zmluvnej strany.
         3.   Tajomník Únie rozposiela dokumenty príslušným zástupcom Únie a kópiu systematicky zasiela tajomníkovi Moldavskej republiky a tajomníkom Výboru pre pridruženie v zložení pre otázky obchodu.
         4.   Tajomník Moldavskej republiky rozposiela dokumenty príslušným zástupcom Moldavskej republiky a kópiu systematicky zasiela tajomníkovi Únie a tajomníkom Výboru pre pridruženie v zložení pre otázky obchodu.
         5.   Tajomníci Podvýboru pre sanitárne a fytosanitárne otázky pôsobia ako kontaktné osoby na výmenu informácií stanovených v článku 184 uvedenej dohody.
         Článok 8
         Dôvernosť
         Pokiaľ zmluvné strany nerozhodnú inak, zasadnutia Podvýboru pre sanitárne a fytosanitárne otázky sú neverejné. Keď zmluvná strana predloží Podvýboru pre sanitárne a fytosanitárne otázky informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Sekretariát Podvýboru pre sanitárne a fytosanitárne otázky vypracuje predbežný program každého zasadnutia, ako aj návrh operatívnych záverov stanovených v článku 10, a to na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia.
         2.   Predbežný program spolu s príslušnými dokumentmi sa rozposiela v súlade s ustanovením v článku 7 najneskôr 15 kalendárnych dní pred začiatkom zasadnutia.
         3.   Podvýbor pre sanitárne a fytosanitárne otázky prijíma program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.
         4.   Predseda Podvýboru pre sanitárne a fytosanitárne otázky môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej oblasti na báze ad hoc, aby sa zúčastnili na zasadnutiach Podvýboru pre sanitárne a fytosanitárne otázky s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti rešpektovali všetky požiadavky dôvernosti.
         5.   Predseda Podvýboru pre sanitárne a fytosanitárne otázky môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.
         Článok 10
         Zápisnica a operatívne závery
         1.   Návrh zápisnice z každého zasadnutia vypracujú tajomníci Podvýboru pre sanitárne a fytosanitárne otázky spoločne.
         2.   V zápisnici sa spravidla vo vzťahu ku každému bodu programu uvádzajú tieto informácie:

                     a)

                     zoznam účastníkov zasadnutia, zoznam úradníkov, ktorí ich sprevádzali, a zoznam prípadných pozorovateľov alebo expertov, ktorí sa zúčastnili na zasadnutí;

                     b)

                     dokumenty predložené Podvýboru pre sanitárne a fytosanitárne otázky;

                     c)

                     vyhlásenia, ktoré sa na požiadanie Podvýboru pre sanitárne a fytosanitárne otázky zaznamenali v zápisnici, ako aj

                     d)

                     operatívne závery zo zasadnutia podľa ustanovenia v odseku 4.

               3.   Návrh zápisnice sa predloží na schválenie Podvýboru pre sanitárne a fytosanitárne otázky. Zápisnicu je potrebné schváliť do 28 kalendárnych dní po každom zasadnutí Podvýboru pre sanitárne a fytosanitárne otázky. Overená kópia sa zašle všetkým adresátom uvedeným v článku 7.
         4.   Návrh operatívnych záverov z každého zasadnutia vypracuje tajomník Podvýboru pre sanitárne a fytosanitárne otázky zmluvnej strany predsedajúcej Podvýboru pre sanitárne a fytosanitárne otázky a spolu s programom ho rozpošle zmluvným stranám, najneskôr 15 kalendárnych dní pred začiatkom zasadnutia. Tento návrh sa v priebehu zasadnutia aktualizuje tak, aby na konci zasadnutia Podvýbor pre sanitárne a fytosanitárne otázky, pokiaľ nie je dohodnuté inak, prijal operatívne závery, v ktorých sa odzrkadľujú následné opatrenia, na ktorých sa zmluvné strany dohodli. Po schválení sa operatívne závery pripoja k zápisnici a ich vykonávanie sa preskúma počas nasledujúceho zasadnutia Podvýboru pre sanitárne a fytosanitárne otázky. Na tento účel Podvýbor pre sanitárne a fytosanitárne otázky prijme vzor, ktorý umožní vysledovať každé opatrenie podľa konkrétnej lehoty.
         Článok 11
         Rozhodnutia a odporúčania
         1.   Podvýbor pre sanitárne a fytosanitárne otázky prijíma rozhodnutia, stanoviská, odporúčania, správy a spoločné opatrenia, ako sa stanovuje v článku 191 dohody. Tieto rozhodnutia, stanoviská, odporúčania, správy a spoločné opatrenia sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie.
         2.   Každé rozhodnutie, stanovisko, odporúčanie alebo správu podpíše predseda Podvýboru pre sanitárne a fytosanitárne otázky a overia obaja tajomníci Podvýboru pre sanitárne a fytosanitárne otázky. Bez toho, aby bol dotknutý odsek 3, podpíše predseda tieto dokumenty počas zasadnutia, na ktorom bolo príslušné rozhodnutie, stanovisko, odporúčanie alebo správa prijaté.
         3.   Podvýbor pre sanitárne a fytosanitárne otázky môže prijímať rozhodnutia, vydávať odporúčania a písomným postupom prijímať stanoviská alebo správy, po ukončení príslušných vnútorných postupov na ich prijatie, ak sa zmluvné strany tak dohodnú. Písomný postup pozostáva z úradnej výmeny nót medzi tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7 v lehote najmenej 21 kalendárnych dní, počas ktorej sa musia oznámiť akékoľvek výhrady alebo zmeny. Predseda môže po konzultáciách so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Po schválení textu rozhodnutie, stanovisko, odporúčanie alebo správu podpíše predseda a overia tajomníci.
         4.   Akty Podvýboru pre sanitárne a fytosanitárne otázky sa nazývajú „rozhodnutie“, „stanovisko“, „odporúčanie“ alebo „správa“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak.
         5.   Rozhodnutia, stanoviská, odporúčania alebo správy sa rozpošlú zmluvným stranám.
         6.   Každá zmluvná strana sa môže rozhodnúť uverejniť rozhodnutia, stanoviská a odporúčania Podvýboru pre sanitárne a fytosanitárne otázky vo svojej príslušnej úradnej publikácii.
         Článok 12
         Správy
         Podvýbor pre sanitárne a fytosanitárne otázky predloží Výboru pre pridruženie v zložení pre otázky obchodu správu o svojej činnosti, ako aj o činnosti technických pracovných skupín ad hoc zriadených Podvýborom pre sanitárne a fytosanitárne otázky. Správu treba predložiť 25 kalendárnych dní pred pravidelným zasadnutím Výboru pre pridruženie v zložení pre otázky obchodu.
         Článok 13
         Jazyky
         1.   Úradnými jazykmi Podvýboru pre sanitárne a fytosanitárne otázky sú angličtina a rumunčina.
         2.   Pokiaľ sa nerozhodne inak, rokovania Podvýboru pre sanitárne a fytosanitárne otázky vychádzajú z dokumentácie vyhotovenej v týchto jazykoch.
         Článok 14
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Podvýboru pre sanitárne a fytosanitárne otázky, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia.
         3.   Výdavky na tlmočenie počas zasadnutí a na preklad dokumentov do angličtiny a rumunčiny alebo z angličtiny a rumunčiny podľa článku 13 ods. 1 hradí zmluvná strana, ktorá je organizátorom zasadnutia.
         Tlmočenie a preklad do alebo z iných jazykov hradí priamo žiadajúca zmluvná strana.
         Článok 15
         Zmeny rokovacieho poriadku
         Tento rokovací poriadok sa môže zmeniť rozhodnutím Podvýboru pre sanitárne a fytosanitárne otázky v súlade s článkom 191 ods. 5.
         Článok 16
         Technické pracovné skupiny a ad hoc skupiny
         1.   Podvýbor pre sanitárne a fytosanitárne otázky môže na základe rozhodnutia podľa článku 191 ods. 6 dohody podľa potreby vytvoriť alebo zrušiť technické pracovné skupiny alebo pracovné skupiny ad hoc vrátane vedeckých skupín a expertných skupín.
         2.   Členstvo v takýchto skupinách ad hoc nemusí byť obmedzené len na zástupcov zmluvných strán. Zmluvné strany zabezpečia, aby členovia ktorejkoľvek skupiny vytvorenej Podvýborom pre sanitárne a fytosanitárne otázky dodržiavali všetky príslušné požiadavky dôvernosti.
         3.   Pokiaľ sa strany nerozhodnú inak, pracujú skupiny vytvorené Podvýborom pre sanitárne a fytosanitárne otázky podliehajú právomoci Podvýboru pre sanitárne a fytosanitárne otázky, ktorému podávajú správy.
         4.   Zasadnutia pracovných skupín sa môžu konať podľa potreby buď osobne, alebo napríklad prostredníctvom videokonferencie, či audiokonferencie.
         5.   Sekretariát Podvýboru pre sanitárne a fytosanitárne otázky obdrží kópiu všetkej súvisiacej korešpondencie, dokumentov a oznámení, ktoré sa týkajú činností pracovných skupín.
         6.   Pracovné skupiny majú právomoc písomne vydávať odporúčania Podvýboru pre sanitárne a fytosanitárne otázky. Odporúčania sa vydávajú na základe konsenzu a oznamujú sa predsedovi Podvýboru pre sanitárne a fytosanitárne otázky, ktorý ich rozpošle ako sa stanovuje v článku 7.
         7.   Tento rokovací poriadok platí mutatis mutandis pre všetky technické pracovné skupiny alebo pracovné skupiny ad hoc vytvorené Podvýborom pre sanitárne a fytosanitárne otázky, pokiaľ sa v tomto článku nestanovuje inak. Odkazy na zasadnutie Výboru pre pridruženie v zložení pre otázky obchodu sa vykladajú ako odkazy na Podvýbor pre sanitárne a fytosanitárne otázky.

      NÁVRH
      ROZHODNUTIE PODVÝBORU PRE CLÁ EÚ A MOLDAVSKEJ REPUBLIKY č. 1/2015
      z … 2015,
      ktorým sa prijíma jeho rokovací poriadok
      PODVÝBOR PRE CLÁ EÚ A MOLDAVSKEJ REPUBLIKY,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1), (ďalej len „dohoda“), a najmä na jej článok 200,
      keďže:

                  (1)

                  V súlade s článkom 464 dohody sa od 1. septembra 2014 predbežne vykonávajú časti dohody.

                  (2)

                  Podľa článku 200 dohody Podvýbor pre clá monitoruje vykonávanie a správu kapitoly 5 (Uľahčenia v rámci colnej oblasti a obchodu) hlavy V (Obchod a záležitosti súvisiace s obchodom) dohody.

                  (3)

                  Podľa článku 200 ods. 3 dohody Podvýbor pre sanitárne a fytosanitárne otázky má prijať svoj rokovací poriadok,

            PRIJAL TOTO ROZHODNUTIE:
      Článok 1
      Týmto sa prijíma rokovací poriadok Podvýboru pre clá stanovený v prílohe.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Podvýbor pre clá

               predseda

         (1)  Ú. v. EÚ L 260, 30.8.2014, s. 4.

         PRÍLOHA

            Rokovací poriadok Podvýboru pre clá EÚ a Moldavskej republiky

         Článok 1
         Všeobecné ustanovenia
         1.   Podvýbor pre clá EÚ a Moldavskej republiky zriadený v súlade s článkom 200 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) plní svoje úlohy podľa článku 200 ods. 2 a 3 dohody.
         2.   Podvýbor pre clá sa skladá zo zástupcov Európskej komisie a Moldavskej republiky zodpovedných za clá a otázky súvisiace s clami.
         3.   Zástupca Európskej komisie alebo Moldavskej republiky zodpovedný za clá a otázky súvisiace s clami vykonáva funkciu predsedu v súlade s článkom 2.
         4.   Zmluvné strany v tomto rokovacom poriadku sú vymedzené podľa ustanovenia v článku 461 dohody.
         Článok 2
         Predsedníctvo
         Zmluvné strany budú striedavo predsedať Podvýboru pre clá počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.
         Článok 3
         Zasadnutia
         1.   Pokiaľ sa zmluvné strany nedohodnú inak, Podvýbor pre clá sa zíde raz ročne na požiadanie niektorej zo zmluvných strán.
         2.   Každé zasadnutie Podvýboru pre clá zvoláva jeho predseda na mieste a v deň, na ktorých sa zmluvné strany dohodli. Predseda Podvýboru pre clá vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak.
         3.   Zasadnutia Podvýboru pre clá sa môžu uskutočniť s použitím všetkých dohodnutých technických prostriedkov, ako napríklad videokonferencie alebo audiokonferencie.
         4.   Medzi zasadnutiami môže Podvýbor pre clá riešiť akékoľvek záležitosti prostredníctvom korešpondencie.
         Článok 4
         Delegácie
         Pred každým zasadnutím sú zmluvné strany informované prostredníctvom sekretariátu Podvýboru pre clá o plánovanom zložení delegácií každej zmluvnej strany, ktoré sa zúčastňujú na zasadnutí.
         Článok 5
         Sekretariát
         1.   Úradník Európskej komisie a úradník Moldavskej republiky, ktorí sú zodpovední za clá a otázky súvisiace s clami, vykonávajú spoločne funkciu tajomníkov Podvýboru pre clá a spoločne vykonávajú kancelárske úlohy v duchu vzájomnej dôvery a spolupráce.
         2.   Sekretariát Výboru pre pridruženie v zložení pre otázky obchodu ako sa stanovuje v článku 438 ods. 4 dohody (ďalej len „Výbor pre pridruženie v zložení pre otázky obchodu“) je informovaný o všetkých rozhodnutiach, stanoviskách, odporúčaniach, správach a iných dohodnutých opatreniach Podvýboru pre clá.
         Článok 6
         Korešpondencia
         1.   Korešpondencia adresovaná Podvýboru pre clá sa posiela tajomníkovi ktorejkoľvek zo zmluvných strán, ktorý následne informuje druhého tajomníka.
         2.   Sekretariát Podvýboru pre clá zabezpečí, aby sa korešpondencia adresovaná Podvýboru pre clá postúpila predsedovi Podvýboru pre clá a aby sa v prípade potreby rozposlala ako dokumenty uvedené v článku 7.
         3.   Korešpondenciu predsedu posiela sekretariát adresátom zmluvných strán v mene predsedu Podvýboru pre clá. Táto korešpondencia sa v prípade potreby rozpošle ako sa stanovuje v článku 7.
         Článok 7
         Dokumenty
         1.   Dokumenty rozposielajú tajomníci Podvýboru pre clá.
         2.   Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej zmluvnej strany.
         3.   Tajomník Únie rozposiela dokumenty príslušným zástupcom Únie a kópiu systematicky zasiela tajomníkovi Moldavskej republiky. Tajomník Únie rozposiela kópiu konečných verzií dokumentov tajomníkom Výboru pre pridruženie v zložení pre otázky obchodu.
         4.   Tajomník Moldavskej republiky rozposiela dokumenty príslušným zástupcom Moldavskej republiky a kópiu systematicky zasiela tajomníkovi Únie. Tajomník Moldavskej republiky rozposiela kópiu konečných verzií dokumentov tajomníkom Výboru pre pridruženie v zložení pre otázky obchodu.
         Článok 8
         Dôvernosť
         Pokiaľ zmluvné strany nerozhodnú inak, zasadnutia Podvýboru pre clá sú neverejné. Keď zmluvná strana predloží Podvýboru pre clá informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Sekretariát Podvýboru pre clá vypracuje predbežný program každého zasadnutia na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát Podvýboru pre clá žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia.
         2.   Predbežný program spolu s príslušnými dokumentmi sa rozposiela v súlade s ustanovením v článku 7 najneskôr 15 kalendárnych dní pred začiatkom zasadnutia.
         3.   Podvýbor pre clá prijíma program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.
         4.   Predseda Podvýboru pre clá môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej oblasti na báze ad hoc, aby sa zúčastnili na jeho zasadnutiach s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti rešpektovali všetky požiadavky dôvernosti.
         5.   Predseda Podvýboru pre clá môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.
         Článok 10
         Zápisnica a operatívne závery
         1.   Návrh zápisnice vrátane operatívnych záverov z každého zasadnutia vypracuje tajomník Podvýboru pre clá predsedajúcej zmluvnej strany.
         2.   Návrh zápisnice sa predloží na schválenie Podvýboru pre clá. Zápisnicu je potrebné schváliť do 28 kalendárnych dní po každom zasadnutí Podvýboru pre clá. Overená kópia sa zašle všetkým adresátom uvedeným v článku 7 tohto rokovacieho poriadku.
         Článok 11
         Rozhodnutia a odporúčania
         1.   Podvýbor pre clá prijíma praktické mechanizmy, opatrenia, rozhodnutia a odporúčania, ako sa stanovuje v článku 200 dohody. Tieto praktické mechanizmy, opatrenia, rozhodnutia a odporúčania sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie.
         2.   Každé rozhodnutie alebo odporúčanie podpíše predseda a overia obaja tajomníci. Bez toho, aby bol dotknutý odsek 3, predseda podpíše tieto dokumenty počas zasadnutia, na ktorom bolo príslušné rozhodnutie alebo odporúčanie prijaté.
         3.   Podvýbor pre clá môže prijímať rozhodnutia alebo vydávať odporúčania písomným postupom po ukončení príslušných vnútorných postupov na ich prijatie, ak sa tak zmluvné strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7 v lehote najmenej 21 kalendárnych dní, počas ktorej sa musia oznámiť akékoľvek výhrady alebo zmeny. Predseda Podvýboru pre clá môže po konzultácii so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Po schválení textu rozhodnutie alebo odporúčanie podpíše predseda a overia obaja tajomníci.
         4.   Akty Podvýboru pre clá sa nazývajú „rozhodnutie“ alebo „odporúčanie“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak.
         5.   Rozhodnutia a odporúčania sa rozpošlú zmluvným stranám.
         6.   Každá zmluvná strana sa môže rozhodnúť uverejniť rozhodnutia a odporúčania Podvýboru pre clá vo svojej príslušnej úradnej publikácii.
         Článok 12
         Správy
         Podvýbor pre clá podáva na každom pravidelnom ročnom zasadnutí Výboru pre pridruženie v zložení pre otázky obchodu správy Výboru pre pridruženie v zložení pre otázky obchodu.
         Článok 13
         Jazyky
         1.   Úradnými jazykmi Podvýboru pre clá sú angličtina a rumunčina.
         2.   Pokiaľ sa nerozhodne inak, rokovania Podvýboru pre clá vychádzajú z dokumentácie vyhotovenej v týchto jazykoch.
         Článok 14
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Podvýboru pre clá, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia.
         3.   Výdavky na tlmočenie počas zasadnutí a na preklad dokumentov do angličtiny a rumunčiny alebo z angličtiny a rumunčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia.
         Tlmočenie a preklad do alebo z iných jazykov hradí priamo žiadajúca zmluvná strana.
         Článok 15
         Zmeny rokovacieho poriadku
         Tento rokovací poriadok sa môže zmeniť rozhodnutím Podvýboru pre zemepisné označenia v súlade s článkom 200 ods. 3.

      NÁVRH
      ROZHODNUTIE PODVÝBORU PRE ZEMEPISNÉ OZNAČENIA EÚ A MOLDAVSKEJ REPUBLIKY č. 1/2015
      z … 2015,
      ktorým sa prijíma jeho rokovací poriadok
      PODVÝBOR PRE ZEMEPISNÉ OZNAČENIA EÚ A MOLDAVSKEJ REPUBLIKY,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1), (ďalej len „dohoda“), a najmä na jej článok 306,
      keďže:

                  (1)

                  V súlade s článkom 465 dohody sa od 1. septembra 2014 predbežne vykonávajú časti dohody.

                  (2)

                  Podľa článku 306 dohody Podvýbor pre zemepisné označenia monitoruje vývoj dohody v oblasti zemepisných označení a slúži ako fórum na spoluprácu a dialóg v oblasti zemepisných označení.

                  (3)

                  Podľa článku 306 ods. 3 dohody Podvýbor pre zemepisné označenia určí svoj rokovací poriadok,

            PRIJAL TOTO ROZHODNUTIE:
      Článok 1
      Týmto sa prijíma rokovací poriadok Podvýboru pre zemepisné označenia stanovený v prílohe.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Podvýbor pre zemepisné označenia

               predseda

         (1)  Ú. v. EÚ L 260, 30.8.2014, s. 4.

         PRÍLOHA

            Rokovací poriadok Podvýboru pre zemepisné označenia EÚ a Moldavskej republiky

         Článok 1
         Všeobecné ustanovenia
         1.   Podvýbor pre zemepisné označenia zriadený v súlade s článkom 306 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) pomáha na zasadnutiach Výboru pre pridruženie v zložení pre otázky obchodu, ako sa stanovuje v článku 438 ods. 4 hlavy V dohody (ďalej len „Výbor pre pridruženie v zložení pre otázky obchodu“), pri plnení jeho povinností.
         2.   Podvýbor pre zemepisné označenia plní svoje povinnosti stanovené v článku 306 dohody.
         3.   Podvýbor pre zemepisné označenia sa skladá z úradníkov Európskej komisie a Moldavskej republiky, ktorí majú kompetencie v oblasti zemepisných označení.
         4.   Každá zmluvná strana vymenuje vedúceho delegácie, ktorý bude kontaktnou osobou pre všetky záležitostí týkajúce sa Podvýboru pre zemepisné označenia.
         5.   Vedúci delegácií vykonávajú funkciu predsedu Podvýboru pre zemepisné označenia v súlade s článkom 2.
         6.   Každý vedúci delegácie môže delegovať všetky alebo niektoré úlohy vyplývajúce z funkcie vedúceho delegácie na vymenovaného zástupcu a v takom prípade všetky ďalej uvedené odkazy na vedúceho delegácie platia rovnako pre vymenovaného zástupcu.
         7.   Zmluvné strany v tomto rokovacom poriadku sú vymedzené podľa ustanovenia v článku 461 dohody.
         Článok 2
         Predsedníctvo
         Zmluvné strany budú striedavo predsedať Podvýboru pre zemepisné označenia počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.
         Článok 3
         Zasadnutia
         1.   Pokiaľ sa zmluvné strany nedohodnú inak, Podvýbor pre zemepisné označenia sa zíde na požiadanie niektorej zo zmluvných strán, a to striedavo v EÚ a Moldavskej republike, ale najneskôr 90 dní od podania žiadosti.
         2.   Každé zasadnutie Podvýboru pre zemepisné označenia zvoláva jeho predseda na mieste a v deň, na ktorých sa zmluvné strany dohodli. Predseda Podvýboru pre zemepisné označenia vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak.
         3.   Pokiaľ je to možné, pravidelné zasadnutie Podvýboru pre zemepisné označenia sa zvolá v dostatočnom predstihu pred pravidelným zasadnutím Výboru pre pridruženie v zložení pre otázky obchodu.
         4.   Vo výnimočných prípadoch sa zasadnutia podvýboru pre zemepisné označenia môžu uskutočniť s použitím akýchkoľvek dohodnutých technických prostriedkov vrátane videokonferencie.
         Článok 4
         Delegácie
         Pred každým zasadnutím sú zmluvné strany informované prostredníctvom sekretariátu o plánovanom zložení delegácií každej zmluvnej strany, ktoré sa zúčastňujú na zasadnutí.
         Článok 5
         Sekretariát
         1.   Úradník Európskej komisie a úradník Moldavskej republiky vykonávajú spoločne funkciu tajomníkov Podvýboru pre zemepisné označenia a spoločne vykonávajú kancelárske úlohy v duchu vzájomnej dôvery a spolupráce.
         2.   Sekretariát Výboru pre pridruženie v zložení pre otázky obchodu je informovaný o akýchkoľvek rozhodnutiach, správach a iných dohodnutých opatreniach Podvýboru pre zemepisné označenia.
         Článok 6
         Korešpondencia
         1.   Korešpondencia adresovaná Podvýboru pre zemepisné označenia sa posiela tajomníkovi ktorejkoľvek zo zmluvných strán, ktorý následne informuje druhého tajomníka.
         2.   Sekretariát Podvýboru pre zemepisné označenia zabezpečí, aby sa korešpondencia adresovaná Podvýboru pre zemepisné označenia postúpila predsedovi Podvýboru pre zemepisné označenia a aby sa v prípade potreby rozposlala ako dokumenty uvedené v článku 7.
         3.   Korešpondenciu predsedu posiela sekretariát adresátom zmluvných strán v mene predsedu. Táto korešpondencia sa v prípade potreby rozpošle ako sa stanovuje v článku 7.
         Článok 7
         Dokumenty
         1.   Dokumenty rozposielajú tajomníci Podvýboru pre zemepisné označenia.
         2.   Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej zmluvnej strany.
         3.   Tajomník Únie rozposiela dokumenty príslušným zástupcom Únie a kópiu systematicky zasiela tajomníkovi Moldavskej republiky a tajomníkom Výboru pre pridruženie v zložení pre otázky obchodu.
         4.   Tajomník Moldavskej republiky rozposiela dokumenty príslušným zástupcom Moldavskej republiky a kópiu systematicky zasiela tajomníkovi Únie a tajomníkom Výboru pre pridruženie v zložení pre otázky obchodu.
         Článok 8
         Dôvernosť
         Pokiaľ zmluvné strany nerozhodnú inak, zasadnutia Podvýboru pre zemepisné označenia sú neverejné. Keď zmluvná strana predloží Podvýboru pre zemepisné označenia informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Sekretariát Podvýboru pre zemepisné označenia vypracuje predbežný program každého zasadnutia, ako aj návrh operatívnych záverov stanovených v článku 10, a to na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia.
         2.   Predbežný program spolu s príslušnými dokumentmi sa rozposiela v súlade s ustanovením v článku 7 najneskôr 15 kalendárnych dní pred začiatkom zasadnutia.
         3.   Na začiatku každého zasadnutia prijme predseda a vedúci druhej delegácie program zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.
         4.   Predseda Podvýboru pre zemepisné označenia môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej oblasti na báze ad hoc, aby sa zúčastnili na jeho zasadnutiach s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti rešpektovali všetky požiadavky dôvernosti.
         5.   Predseda Podvýboru pre zemepisné označenia môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.
         Článok 10
         Zápisnica a operatívne závery
         1.   Návrh zápisnice z každého zasadnutia vypracujú obidvaja tajomníci Podvýboru pre zemepisné označenia spoločne.
         2.   V zápisnici sa spravidla vo vzťahu ku každému bodu programu uvádzajú tieto informácie:

                     a)

                     zoznam účastníkov zasadnutia, zoznam úradníkov, ktorí ich sprevádzali, a zoznam prípadných pozorovateľov alebo expertov, ktorí sa zúčastnili na zasadnutí;

                     b)

                     dokumenty predložené Podvýboru pre zemepisné označenia;

                     c)

                     vyhlásenia, ktoré sa na požiadanie Podvýboru pre zemepisné označenia zaznamenali v zápisnici, ako aj

                     d)

                     v prípade potreby operatívne závery zo zasadnutia podľa ustanovenia v odseku 4.

               3.   Návrh zápisnice sa predloží na schválenie Podvýboru pre zemepisné označenia. Zápisnicu je potrebné schváliť do 28 kalendárnych dní po každom zasadnutí Podvýboru pre zemepisné označenia. Overená kópia sa zašle všetkým adresátom uvedeným v článku 7.
         4.   Návrh operatívnych záverov z každého zasadnutia vypracuje tajomník Podvýboru pre zemepisné označenia zmluvnej strany predsedajúcej Podvýboru pre zemepisné označenia a spolu s programom ho rozpošle zmluvným stranám, najneskôr 15 kalendárnych dní pred začiatkom zasadnutia. Tento návrh sa v priebehu zasadnutia aktualizuje tak, aby na konci zasadnutia Podvýbor pre zemepisné označenia, pokiaľ nie je dohodnuté inak, prijal operatívne závery, v ktorých sa odzrkadľujú následné opatrenia, na ktorých sa zmluvné strany dohodli. Po schválení sa operatívne závery pripoja k zápisnici a ich vykonávanie sa preskúma počas nasledujúceho zasadnutia Podvýboru pre zemepisné označenia. Na tento účel Podvýbor pre zemepisné označenia prijme vzor, ktorý umožní vysledovať každé opatrenie podľa konkrétnej lehoty.
         Článok 11
         Rozhodnutia
         1.   Podvýbor pre zemepisné označenia má právomoc prijímať rozhodnutia v prípadoch vymedzených v článku 306 ods. 4 dohody. Tieto rozhodnutia sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie.
         2.   Každé rozhodnutie podpíše predseda a overia obaja tajomníci. Bez toho, aby bol dotknutý odsek 4, predseda podpíše tieto dokumenty počas zasadnutia, na ktorom bolo príslušné rozhodnutie prijaté.
         3.   Podvýbor pre zemepisné označenia môže prijímať rozhodnutia alebo správy písomným postupom po ukončení príslušných vnútorných postupov na ich prijatie, ak sa tak zmluvné strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7 v lehote najmenej 21 kalendárnych dní, počas ktorej sa musia oznámiť akékoľvek výhrady alebo zmeny. Predseda Podvýboru pre zemepisné označenia môže po konzultácii so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Po schválení textu rozhodnutie alebo správy podpíše predseda a overia tajomníci.
         4.   Akty Podvýboru pre zemepisné označenia sa nazývajú „rozhodnutie“ alebo „správa“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak.
         5.   Rozhodnutia sa rozpošlú zmluvným stranám.
         6.   Každá zmluvná strana sa môže rozhodnúť uverejniť rozhodnutia Podvýboru pre zemepisné označenia vo zemepisné označenia vo svojej príslušnej úradnej publikácii.
         Článok 12
         Správy
         Podvýbor pre zemepisné označenia podáva na každom pravidelnom zasadnutí Výboru pre pridruženie v zložení pre otázky obchodu správy Výboru pre pridruženie v zložení pre otázky obchodu.
         Článok 13
         Jazyky
         1.   Úradnými jazykmi Podvýboru pre zemepisné označenia sú angličtina a rumunčina.
         2.   Pokiaľ sa nerozhodne inak, rokovania Podvýboru pre zemepisné označenia vychádzajú z dokumentácie vyhotovenej v týchto jazykoch.
         Článok 14
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Podvýboru pre zemepisné označenia, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia.
         3.   Výdavky na tlmočenie počas zasadnutí a na preklad dokumentov do angličtiny a rumunčiny alebo z angličtiny a rumunčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia.
         Tlmočenie a preklad do alebo z iných jazykov hradí priamo žiadajúca zmluvná strana.
         Článok 15
         Zmeny rokovacieho poriadku
         Tento rokovací poriadok sa môže zmeniť rozhodnutím Podvýboru pre zemepisné označenia v súlade s článkom 306 ods. 3.


title: 2004/910/ES Rozhodnutie Rady z 26. aprila 2004 o uzavretí dohôd vo forme výmeny listov medzi Európskym spoločenstvom a Barbadosom, Belize, Konžskou republikou, Fidžijskou republikou, Guyanskou kooperatívnou republikou, Republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Maurícijskou republikou, Surinamskou republikou, Svätým Krištofom a Nevisom, Svazijským kráľovstvom, Tanzánijskou zjednotenou republikou, Republikou Trinidadu a Tobaga, Ugandskou republikou, Zambijskou republikou a Zimbabwianskou republikou na jednej strane a Indickou republikou na druhej strane o garantovaných cenách za trstinový cukor na dodacie obdobia 2003/2004 a 2004/2005

text:
               31.12.2004

               SK

               Úradný vestník Európskej únie

               L 391/1

         ROZHODNUTIE RADY
   z 26. aprila 2004
   o uzavretí dohôd vo forme výmeny listov medzi Európskym spoločenstvom a Barbadosom, Belize, Konžskou republikou, Fidžijskou republikou, Guyanskou kooperatívnou republikou, Republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Maurícijskou republikou, Surinamskou republikou, Svätým Krištofom a Nevisom, Svazijským kráľovstvom, Tanzánijskou zjednotenou republikou, Republikou Trinidadu a Tobaga, Ugandskou republikou, Zambijskou republikou a Zimbabwianskou republikou na jednej strane a Indickou republikou na druhej strane o garantovaných cenách za trstinový cukor na dodacie obdobia 2003/2004 a 2004/2005
   (2004/910/ES)
   Znenie tohto právneho aktu v slovenskom jazyku sa uverejní v osobitnom vydaní Úradného vestníka Európskej únie obsahujúcom texty dokumentov orgánov a Európskej centrálnej banky, ktoré boli prijaté pred 1. májom 2004. Toto vydanie bude vychádzať vo forme oddielov postupne od 1. mája do konca roka 2004.


title: 2014/887/EÚ: Rozhodnutie Rady zo 4. decembra 2014 o schválení haagskeho Dohovoru o dohodách o voľbe súdu z  30. júna 2005 v mene Európskej únie

text:
               10.12.2014

               SK

               Úradný vestník Európskej únie

               L 353/5

         ROZHODNUTIE RADY
   zo 4. decembra 2014
   o schválení haagskeho Dohovoru o dohodách o voľbe súdu z 30. júna 2005 v mene Európskej únie

      (2014/887/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 2 v spojení s článkom 218 ods. 6 druhým pododsekom písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Európska únia sa usiluje vytvoriť spoločný justičný priestor opierajúci sa o zásadu vzájomného uznávania súdnych rozhodnutí.

               (2)

               Dohovor o dohodách o voľbe súdu uzatvorený 30. júna 2005 pod záštitou Haagskej konferencie medzinárodného práva súkromného (ďalej len „dohovor“) je cenným prínosom k podpore autonómie strán v medzinárodných obchodných transakciách a ku zvýšeniu predvídateľnosti súdnych riešení v týchto transakciách. Dohovor stranám zabezpečuje najmä potrebnú právnu istotu, že ich dohoda o voľbe súdu bude rešpektovaná a že rozsudok vydaný zvoleným súdom bude môcť byť uznaný a vykonaný v medzinárodných prípadoch.

               (3)

               Článok 29 dohovoru umožňuje organizáciám regionálnej ekonomickej integrácie, akou je Európska únia, podpísať, prijať alebo schváliť dohovor, alebo k nemu pristúpiť. V súlade s rozhodnutím Rady 2009/397/ES (1) Únia dohovor podpísala 1. apríla 2009 s výhradou jeho možného uzavretia k neskoršiemu dátumu.

               (4)

               Dohovor má vplyv na sekundárne právne predpisy Únie týkajúce sa právomoci založenej na voľbe strán a uznávania a výkonu následných rozsudkov, a to najmä na nariadenie Rady (ES) č. 44/2001 (2), ktoré sa 10. januára 2015 nahradí nariadením Európskeho parlamentu a Rady (EÚ) č. 1215/2012 (3).

               (5)

               Prijatím nariadenia (EÚ) č. 1215/2012 pripravila Únia schválenie dohovoru v mene Únie tým, že zabezpečila súlad medzi normami Únie týkajúcimi sa voľby súdu v občianskych a obchodných veciach a normami dohovoru.

               (6)

               Pri podpise dohovoru Únia v súlade s článkom 30 dohovoru vyhlásila, že vykonáva právomoc vo všetkých veciach, na ktoré sa uplatňuje tento dohovor. V dôsledku toho sú členské štáty viazané dohovorom na základe jeho schválenia Úniou.

               (7)

               Únia by okrem toho pri schválení dohovoru mala vydať vyhlásenie umožnené článkom 21, ktorým by sa z rozsahu pôsobnosti dohovoru vylúčili poistné zmluvy vo všeobecnosti s výhradou určitých presne vymedzených výnimiek. Cieľom tohto vyhlásenia je zachovať normy upravujúce právomoc v záujme slabšej strany, ktoré má poistník, poistený alebo oprávnený z poistenia vo veciach týkajúcich sa poistenia k dispozícii na základe nariadenia (ES) č. 44/2001. Vylúčenie z rozsahu pôsobnosti by malo byť obmedzené na mieru nevyhnutnú na ochranu záujmov slabších strán v poistných zmluvách. Preto by sa nemalo vzťahovať na zaistné zmluvy ani na zmluvy týkajúce sa veľkých rizík. Únia by zároveň mala vydať jednostranné vyhlásenie, v ktorom uvedie, že neskôr na základe skúseností získaných pri uplatňovaní dohovoru môže preskúmať potrebu zachovať svoje vyhlásenie podľa článku 21 dohovoru.

               (8)

               Spojené kráľovstvo a Írsko sú viazané nariadením (ES) č. 44/2001, a preto sa zúčastňujú na prijatí a uplatňovaní tohto rozhodnutia.

               (9)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje haagsky Dohovor o dohodách o voľbe súdu z 30. júna 2005 (ďalej len „dohovor“) (4).
   Článok 2
   Týmto sa predseda Rady poveruje určiť osobu(-y) splnomocnenú(-é) uložiť v mene Únie listinu o schválení uvedenú v článku 27 ods. 4 dohovoru.
   Listina o schválení uvedená v prvom pododseku sa uloží do jedného mesiaca od 5. júna 2015 (5).
   Článok 3
   1.   Únia pri uložení listiny o schválení uvedenej v článku 27 ods. 4 dohovoru vydá podľa článku 21 dohovoru vyhlásenie týkajúce sa poistných zmlúv.
   Text vyhlásenia je pripojený ako príloha I k tomuto rozhodnutiu.
   2.   Únia pri uložení listiny o schválení uvedenej v článku 27 ods. 4 dohovoru vydá jednostranné vyhlásenie.
   Text tohto vyhlásenia je pripojený ako príloha II k tomuto rozhodnutiu.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 4. decembra 2014

            Za Radu

            predseda

         A. ORLANDO

      (1)  Rozhodnutie Rady 2009/397/ES z 26. februára 2009 o podpise Dohovoru o dohodách o voľbe súdu v mene Európskeho spoločenstva (Ú. v. EÚ L 133, 29.5.2009, s. 1).

      (2)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 16.1.2001, s. 1).

      (3)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 20.12.2012, s. 1).

      (4)  Text dohovoru bol uverejnený v Ú. v. EÚ L 133, 29.5.2009, s. 3 spolu rozhodnutím o podpise.

      (5)  Dátum nadobudnutia platnosti dohovoru pre Úniu uverejní Generálny sekretariát Rady v Úradnom vestníku Európskej únie.

      PRÍLOHA I
      Vyhlásenie Európskej únie pri schválení haagskeho Dohovoru o dohodách o voľbe súdu z 30. júna 2005 (ďalej len „dohovor“) podľa jeho článku 21
      Cieľom tohto vyhlásenia, ktorým sa z rozsahu pôsobnosti dohovoru vylučujú niektoré druhy poistných zmlúv, je chrániť určitých poistníkov, poistených alebo oprávnených z poistenia, ktorí podľa interného práva EÚ požívajú osobitnú ochranu.

                  1.

                  Európska únia v súlade s článkom 21 dohovoru vyhlasuje, že nebude uplatňovať dohovor na poistné zmluvy s výnimkou ustanovení uvedených v odseku 2.

                  2.

                  Európska únia bude uplatňovať dohovor na poistné zmluvy v týchto prípadoch:

                              a)

                              ak ide o zaistnú zmluvu;

                              b)

                              ak sa dohoda o voľbe súdu uzatvorí po vzniku sporu;

                              c)

                              ak bez toho, aby bol dotknutý článok 1 ods. 2 dohovoru, sa dohoda o voľbe súdu uzatvorí medzi poistníkom a poistiteľom, ktorí majú obaja v čase uzavretia poistnej zmluvy bydlisko alebo obvyklý pobyt v tom istom zmluvnom štáte, ak táto dohoda dáva právomoc súdom uvedeného štátu aj pre prípad, že k poistnej udalosti dôjde v cudzine, za predpokladu, že takáto dohoda nie je v rozpore s právnym poriadkom uvedeného štátu;

                              d)

                              ak sa dohoda o voľbe súdu týka poistnej zmluvy, ktorá poisťuje jedno alebo viacero z týchto rizík, ktoré sa považujú za veľké riziká:

                                          i)

                                          akákoľvek strata alebo škoda vyplývajúca z nebezpečenstva, ktoré súvisí s tým, ak sa na obchodné účely využívajú:

                                                      a)

                                                      námorné lode, zariadenia umiestnené v pobrežných vodách alebo na otvorenom mori alebo riečne, prieplavové a jazerné plavidlá;

                                                      b)

                                                      lietadlá;

                                                      c)

                                                      koľajové vozidlá;

                                          ii)

                                          akákoľvek strata alebo škoda na prepravovanom tovare alebo batožine, okrem batožiny cestujúcich, bez ohľadu na spôsob prepravy;

                                          iii)

                                          všetky druhy zodpovednosti okrem zodpovednosti za telesné zranenie cestujúcich alebo stratu alebo poškodenie ich batožiny, vyplývajúce z používania alebo prevádzky:

                                                      a)

                                                      lodí, zariadení alebo plavidiel uvedených v bode 1 písmene a);

                                                      b)

                                                      lietadiel, pokiaľ právny poriadok zmluvného štátu, v ktorom je takéto lietadlo registrované, nevylučuje dohodu o voľbe súdu vo veciach poistenia takýchto rizík;

                                                      c)

                                                      koľajových vozidiel;

                                          iv)

                                          všetky druhy zodpovednosti za stratu alebo škodu spôsobenú prepravovaným tovarom alebo batožinou uvedenými v bode ii), okrem zodpovednosti za telesné zranenie cestujúcich alebo stratu alebo poškodenie ich batožiny;

                                          v)

                                          akékoľvek finančné straty súvisiace s používaním alebo prevádzkovaním lodí, zariadení, plavidiel, lietadiel alebo koľajových vozidiel podľa bodu 1, najmä strata prepravného alebo dopravného;

                                          vi)

                                          akékoľvek riziko alebo právny nárok spojený s rizikami alebo nárokmi uvedenými v bodoch i) až v);

                                          vii)

                                          akékoľvek úverové riziká a riziká spojené s kauciou, ak je poistník profesijne činný v priemysle alebo obchode alebo v jednom zo slobodných povolaní a riziká sa týkajú tejto činnosti;

                                          viii)

                                          všetky ostatné riziká, ak poistník vykonáva podnikanie v rozsahu, ktorý prekračuje limity aspoň dvoch z týchto kritérií:

                                                      a)

                                                      súvaha celkom: 6,2 milióna EUR;

                                                      b)

                                                      čistý obrat: 12,8 milióna EUR;

                                                      c)

                                                      priemerný počet 250 zamestnancov počas účtovného roka.

      PRÍLOHA II
      Jednostrané vyhlásenie Európskej únie pri schválení haagskeho Dohovoru o dohodách o voľbe súdu z 30. júna 2005 (ďalej len „dohovor“)
      Európska únia vydáva toto jednostranné vyhlásenie:

         „Európska únia vyhlasuje, že neskôr na základe skúseností získaných pri uplatňovaní dohovoru môže preskúmať potrebu zachovať svoje vyhlásenie podľa článku 21 dohovoru.“


title: Rozhodnutie Rady z 3. marca 1975, týkajúce sa účasti spoločenstva v dočasnej komisii zriadenej na základe rezolúcie č. II Dohovoru o ochrane pred znečisťovaním mora zo zdrojov umiestnených na pevnine

text:
Dôležité právne oznámenie

|

31975D0438

Úradný vestník L 194 , 25/07/1975 S. 0022 - 0022 Fínske špeciálne vydanie: Kapitola 15 Zväzok 1 S. 0228  Španielske špeciálne vydanie: Kapitola 15 Zväzok 1 S. 0122  Švédske špeciálne vydanie: Kapitola 15 Zväzok 1 S. 0228  Portugalské špeciálne vydanie Kapitola 15 Zväzok 1 S. 0122

		Rozhodnutie Radyz 3. marca 1975,týkajúce sa účasti spoločenstva v dočasnej komisii zriadenej na základe rezolúcie č. II Dohovoru o ochrane pred znečisťovaním mora zo zdrojov umiestnených na pevnine(75/438/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, a najmä na jej článok 235;so zreteľom na návrh Komisie;so zreteľom na stanovisko Zhromaždenia [1];keďže v rezolúcii č. III priloženej k Záverečnému aktu dohovoru o ochrane pred znečisťovaním mora zo zdrojov umiestnených na pevnine z 21. februára 1974, odporúča sa, aby sa zriadila dočasná Komisia, zložená zo zástupcov signatárov tohto dohovoru;keďže rozhodnutím č. 75/437/EHS [2], bol tento dohovor uzavretý v mene spoločenstva;keďže by sa mali ustanoviť zástupcovia spoločenstva v rámci dočasnej komisie,ROZHODLA TAKTO:Jediný článokAž do nadobudnutia platnosti tohto dohovoru o ochrane pred znečisťovaním mora zo zdrojov umiestnených na pevnine, je Komisia poverená zastupovať spoločenstvo v pracovnej skupine označenej ako "dočasná Komisia", zriadenej na základe rezolúcie č. III priloženej k Záverečnému aktu dohovoru.V Bruseli 3. marca 1975Za RadupredsedaJ. Keating[1] Ú. v. ES C 127, 18.10.1974, s. 32[2] Pozri stranu 5 tohto úradného vestníka.--------------------------------------------------